**Jonathan Gregory Brandis** (født 13. april 1976 i Danbury i Connecticut, død 12. november 2003 i Los Angeles) var en amerikansk skuespiller, regissør og manusforfatter.

Tidlig liv og karriere
----------------------

Brandis ble født i Danbury i Connecticut. Han var eneste barn av Maria, en lærer og personlig manager, og Gregory Brandis, en matdistributør og brannmann. Han begynte sin karriere som barnemodell og begynte å spille i TV-reklamer. Brandis spilte sin første rolle i *One Life to live* da han var seks år gammel. Han flyttet til Los Angeles med sin familie i en alder av ni, og gjorde gjesteopptredener på serier som *LA Law*, *Who's The Boss*, *Murder, She Wrote*, *The Wonder Years*, *Full House* og *Kate & Allie*.

I en alder av fjorten år fikk han sin første hovedrolle i *The Neverending Story II: The Next Chapter* som Bastian Bux, en ung gutt som returnerer til en verden av undring på vingene i sin fantasi. Samme år spilte Brandis den unge Bill Denbrough, hovedpersonen i miniserien *It* i 1990, basert på den episke skrekkromanen av Stephen King. Etter dette dukket Brandis opp i *Sidekicks* sammen med Chuck Norris og *Ladybugs* med skuespiller Rodney Dangerfield. I en alder av sytten gjorde Brandis en av sine mest kjente roller, som vitenskapelig vidunderbarn Lucas Wolenczak i Steven Spielbergs futuristiske science fiction-serie *SeaQuest DSV*. Rollen gjorde ham til tenåringsstjerne. 

I tillegg til skuespill regisserte Brandis flere uavhengige filmer og forfattet manus. Under hans tid i *SeaQuest DSV* skrev han en episode av serien med tittelen «The Siamese Dream». Han produserte og regisserte også kortfilmen *Slainville Boys*, kort tid før sin død. Hans siste film var *Bad Girls from Valley High* med Julie Benz, Monica Keena, Christopher Lloyd og Janet Leigh.

Privat
------

Brandis datet skuespiller og sanger Tatyana Ali fra 1995 til 1998.

Dødsfall
--------

Den 12. november 2003 døde Brandis ved Cedars-Sinai Medical Center i Los Angeles av skadene han pådro seg etter at han hengte seg. Han ble 27 år gammel.

Referanser
----------

1. 1 2   Find a Grave, Find a Grave 8100255, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6wz0fv4, besøkt 9. oktober 2017[Hentet fra Wikidata]
3. ↑  «The 27 Club: A Brief History». *Rolling Stone* **(engelsk)**. 12. november 2013. Besøkt 3. september 2019.

Eksterne lenker
---------------

* Offisielt nettsted Rediger på Wikidata

* (en) Jonathan Brandis – kategori av bilder, video eller lyd på Commons Rediger på Wikidata
* (en) Jonathan Brandis på Internet Movie Database Rediger på Wikidata

* (sv) Jonathan Brandis i Svensk Filmdatabas Rediger på Wikidata

* (da) Jonathan Brandis på Filmdatabasen Rediger på Wikidata

* (da) Jonathan Brandis på Scope Rediger på Wikidata

* (fr) Jonathan Brandis på Allociné Rediger på Wikidata

* (en) Jonathan Brandis på AllMovie Rediger på Wikidata

* (en) Jonathan Brandis hos Rotten Tomatoes Rediger på Wikidata

* (en) Jonathan Brandis hos The Movie Database Rediger på Wikidata

* (en) Jonathan Brandis hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |